**Коми Республикаса эмбур агентстволöн**

**ТШÖКТÖД**

«Административнöй регламентъяс вынсьöдöм йылысь» Коми Республикаса эмбур агентстволöн 2010 во кöч тöлысь 15 лунся 129 Д №-а тшöктöдö вежсьöмъяс пыртöм йылысь

Коми Республикаса государственнöй оланiн фондлысь олан жыръяс социальнöй кöртымö босьтан сёрнитчöмъяс кырымалöм кузя государственнöй услуга сетан административнöй регламент да Коми Республикаса государственнöй оланiн фондлысь торъя олан жыръяс кöртымö босьтан сёрнитчöмъяс кырымалöм кузя государственнöй услуга сетан административнöй регламент законодательстволöн корöмъяслы лöсяланаöн вайöдöм могысь

тшöкта:

Пыртны «Административнöй регламентъяс вынсьöдöм йылысь» Коми Республикаса эмбур агентстволöн 2010 во кöч тöлысь 15 лунся 129 Д №-а тшöктöдö вежсьöмъяс содтöдын индöм лыддьöг кузя.

Юрнуöдысьöс медводдза вежысь В.В.Иванов

Сыктывкар

2011 вося тöвшöр тöлысь 13 лун

2 д №

Коми Республикаса эмбур агентстволöн

2011 во тöвшöр тöлысь 13 лунся 2д №-а тшöктöд дорö

содтöд

«Административнöй регламентъяс вынсьöдöм йылысь»

Коми Республикаса эмбур агентстволöн 2010 во кöч тöлысь 15 лунся

129 Д №-а тшöктöдö вежсьöмъяс

ЛЫДДЬÖГ

«Административнöй регламентъяс вынсьöдöм йылысь» Коми Республикаса эмбур агентстволöн 2010 во кöч тöлысь 15 лунся 129 Д №-а тшöктöдын:

1. Коми Республикаса государственнöй оланiн фондлысь олан жыръяс социальнöй кöртымö босьтан сёрнитчöмъяс кырымалöм кузя государственнöй услуга сетан административнöй регламентын, мый вынсьöдöма тшöктöдöн (1 №-а содтöд):

1) 1.3.2 пунктса 3 подпунктын «(гражданалöн гижöмöн шыöдчöмъяс кузя)» кывъяс киритны;

2) 2.6 пункт гижны тадзи:

«2.6. Документъяс лыддьöг, кутшöмъяс колöны государственнöй услуга сетöм вылö.

Государственнöй услуга сетсьö социальн­öй кöртымö босьтан сёрнитчöм кырымалöм вылö шыöдчöм вылö подуласьöмöн, мый сетсьö тайö Административнöй регламент дорö 1 №-а содтöд серти форма кузя, социальнöй кöртымö сетан сёрнитчöмъяс кузя олан жыр сетöм йылысь уполномочитöм органлысь решение пуктöмöн.

Шыöдчöм сетiгöн шыöдчысь сетö паспорт либö сiйöс эскöдысь да Россия Федерацияса гражданство эскöдысь мукöд документ.

Сэтшöм случай дырйи, кор шыöдчысь социальнöй кöртымö босьтан сёрнитчöм кузя олан жыр сетöм йылысь шыöдчöмын индö семьяö пырысьясöс, кодъяс пыр олöны олан жырйын кöртымалыськöд, кодъясöс абу индöма социальнöй кöртымö босьтан сёрнитчöм кузя олан жыр сетöм йылысь уполномочитöм органлöн решениеын, сэки шыöдчысь сетö:

семьяö пырысьяслысь паспорт либö сiйöс эскöдысь да Россия Федерацияса гражданство эскöдысь мукöд документ, кодъясöс пыртöма социальнöй кöртымö босьтан сёрнитчöмö олан жырйын кöртымалыськöд пыр олысьясöн, кодъясöс абу индöма социальнöй кöртымö босьтан сёрнитчöм кузя олан жыр сетöм йылысь уполномочитöм органлöн решениеын;

документъяс, кутшöмъяс эскöдöны гражданинлысь да сылöн семьяö пырысьяслысь рöдвуж йитöдъяссö, кодъясöс пыртöма социальнöй кöртымö босьтан сёрнитчöмö олан жырйын öттшöтш кöртымалыськöд пыр олысьясöн, кодъясöс абу индöма социальнöй кöртымö босьтан сёрнитчöм кузя олан жыр сетöм йылысь уполномочитöм органлöн решениеын.».

2. Коми Республикаса государственнöй оланiн фондлысь торъя олан жыръяс кöртымö босьтан сёрнитчöмъяс кырымалöм кузя государственнöй услуга сетан административнöй регламентын, мый вынсьöдöма тшöктöдöн (2 №-а содтöд):

1) 1.3.2 пунктса 3 подпунктын «(гражданалöн гижöмöн шыöдчöмъяс кузя)» кывъяс киритны;

2) 2.6 пункт гижны тадзи:

«2.6. Документъяс лыддьöг, кутшöмъяс колöны государственнöй услуга сетöм вылö.

Государственнöй услуга сетсьö кöртымö босьтан сёрнитчöм кырымалöм вылö шыöдчöм вылö подуласьöмöн, мый сетсьö тайö Административнöй регламент дорö 1 №-а содтöд серти форма кузя, кöртымö босьтан сёрнитчöмъяс кузя торъя олан жыр сетöм йылысь уполномочитöм органлысь решение пуктöмöн.

Шыöдчöм сетiгöн шыöдчысь сетö паспорт либö сiйöс эскöдысь да Россия Федерацияса гражданство эскöдысь мукöд документ.

Сэтшöм случай дырйи, кор шыöдчысь кöртымö босьтан сёрнитчöм кузя торъя олан жыр сетöм йылысь шыöдчöмын индö семьяö пырысьясöс, кодъяс пыр олöны олан жырйын öттшöтш кöртымалыськöд, кодъясöс абу индöма кöртымö босьтан сёрнитчöм кузя торъя олан жыр сетöм йылысь уполномочитöм органлöн решениеын, сэки шыöдчысь сетö:

семьяö пырысьяслысь паспорт либö сiйöс эскöдысь да Россия Федерацияса гражданство эскöдысь мукöд документ, кодъясöс пыртöма кöртымö босьтан сёрнитчöмö олан жырйын кöртымалыськöд пыр олысьясöн, кодъясöс абу индöма кöртымö босьтан сёрнитчöм кузя торъя олан жыр сетöм йылысь уполномочитöм органлöн решениеын;

документъяс, кутшöмъяс эскöдöны гражданинлысь да сылöн семьяö пырысьяслысь рöдвуж йитöдъяссö, кодъясöс пыртöма кöртымö босьтан сёрнитчöмö олан жырйын кöртымалыськöд пыр олысьясöн, кодъясöс абу индöма кöртымö босьтан сёрнитчöм кузя торъя олан жыр сетöм йылысь уполномочитöм органлöн решениеын.».

Вуджöдiс Кузнецова Н.А., 4 163 пас